বাস্তুস্পতি
বাস্তস্পতি (সংস্কৃত: वास्तोष्पतिः) হলেন ঋগ্বেদের মণ্ডল ৭.৫৫-এ উল্লিখিত ঋগ্বৈদিক দেবতা, যিনি গৃহ বা বসতভিত্তির তত্ত্বাবধান করেন। কেউ কেউ বাস্তস্পতিকে শিবের অবতার রুদ্রের আরেকটি নাম বলে দাবি করেন। ঋগ্বেদে, বাস্তস্পতিকে প্রদাকু-শানু বা 'যার পিঠে দাগযুক্ত' নামেও উল্লেখ করা হয়েছে। বাস্তু শব্দের অর্থ হল নির্মাণের জায়গা ও বাড়ি। তাই বাস্তু পূজা মানে মন্দির বা বাড়ি নির্মাণের জন্য নির্বাচিত স্থানের পূজা। এটি নিরাপদ ও সুষ্ঠু নির্মাণের জন্য অপরিহার্য হিসাবে বিবেচিত হয়।